Ангел Попов
Съдба

chitanka.info

Летях възторжен до небето,

до рая бляскав и висок,

а после скитах по морето

над ада тъмен и дълбок.

И дълго време не съзнавах,

че рай и ад воюват в мен,

но даже в ада продължавах

да търся раят съвършен.

Накрая някой ме научи,

че друг е смисълът суров

и тъй сърцето ми получи

най-сетне земната любов.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.